आनंद सिंघल देश के जाने माने कारोबारी हैं और ग्लोबल इंस्टिट्यूट ऑफ़ टेक्नोलॉजी सोसाइटी के चेयरमैन हैं. इसके साथ ही इनका हॉस्पिटैलिटी और रियल एस्टेट के कारोबार में भी अच्छा दखल है. पिछले 27 वर्षों से विवाहित और दो पुत्रों के पिता सिंघल पर ये भी आरोप है कि उनके इस मनचले व्यवहार की वजह से पीडिता के पहले भी कई महिला कर्मचारी नौकरी छोड़ चुकी हैं. पीडिता के अनुसार सिंघल ने पीडिता को यौन सम्बन्ध बनाने के एवज में तीन करोड़ रूपए, नए बन रहे हाउसिंग सोसाइटी में एक पूरा फ्लोर या नये बन रहे शिक्षण संस्थान में उप-कुलपति का पद देने का प्रलोभन दिया था जिसे पीडिता ने अस्वीकार कर दिया था.